***HASZONKÖLCSÖN-SZERZŐDÉS***

***egységes szerkezetben az 1. számú módosításával***

amely szerződés (a továbbiakban: **Szerződés**) létrejött az alábbi szerződő felek között

egyrészről **Budapest Főváros Önkormányzata** (székhely: 1052 Budapest, Városház utca 9-11., törzskönyvi azonosító: 735638, adószám: 15735636-2-41, KSH statisztikai számjel: 15735636-8411-321-01) mint Tulajdonos, úgyis mint Haszonkölcsönbe adó képviseletében *Karácsony Gergely* főpolgármester (továbbiakban: **Fővárosi Önkormányzat** vagy **Kölcsönadó**);

másrészről **Budapest Főváros II. Kerületi Önkormányzat** (székhely: 1024 Budapest, Mechwart liget 1., törzskönyvi azonosító: 735650, adószám: 15735650-2-41, KSH statisztikai számjel: 15735650-8411-321-01) mint Haszonkölcsönbe vevő képviseletében *Őrsi Gergely* polgármester (továbbiakban: **II. kerületi Önkormányzat** vagy **Kölcsönvevő**),

*harmadrészről* ***Budapest Főváros II. Kerületi Önkormányzat Egészségügyi Szolgálata*** *(székhely: 1027 Budapest, Kapás u. 22.; törzskönyvi azonosító: 502164; adószám: 15502168-2-41; KSH statisztikai számjel: 15502168-8622-322-01)mint Kölcsönvevő közreműködőjének képviseletében: dr. Polák László főigazgató főorvos (továbbiakban:* ***Egészségügyi Szolgálat*** *vagy* ***Közreműködő****)*

(együttes említésük esetén: **Felek),** az alulírott helyen és napon, az alábbi feltételekkel:

1. **BEVEZETÉS, ELŐZMÉNYEK**
2. Felek megállapítják, hogy a Fővárosi Önkormányzat kizárólagos tulajdonát képezi a **Budapest II. kerület belterület 54555 hrsz-ú**, kivett orvosi rendelő megnevezésű, 5655 m2 területű, az ingatlan nyilvántartás-szerint 1020 Budapest II. kerület Szabadság u. 26., valóságban **Községház u. 12.** szám alatt található ingatlan (továbbiakban: **Ingatlan**). Az Ingatlant a *2022. szeptember 15-én* lekért nem hiteles tulajdoni lap másolat tanúsága szerint a Budapesti Elektromos Műveket (ELMÜ) megillető villamos berendezések elhelyezését biztosító használat joga, *illetve Budapest Főváros II. kerületi Önkormányzat jogosult javára bejegyzett elővásárlási jog* terheli, egyebekben az Ingatlan per-, teher- és igénymentes, a tulajdoni lap másolat széljegyet nem tartalmaz.
3. Az Ingatlan a helyi önkormányzatokról szóló 1990. évi LXV. törvény 107. § (2) bekezdése alapján, mint a tanács és szervei, valamint intézményei kezelésében levő állami ingatlan a törvény hatálybalépésének napján, e törvény erejénél fogva került a Fővárosi Önkormányzat tulajdonába.
4. Magyarország helyi önkormányzatairól szóló 2011. évi CLXXXIX. törvény (továbbiakban: **Mötv.**) 23. § (5) bekezdésének 9. pontja értelmében az egészségügyi alapellátás, az egészséges életmód segítését célzó szolgáltatások kerületi önkormányzati feladat. Az egészségügyi alapellátásról szóló 2015. évi CXXIII. törvény 5. § (1) bekezdésének a) és b) pontjai alapján a települési önkormányzat az egészségügyi alapellátás körében gondoskodik – többek között – a háziorvosi, házi gyermekorvosi ellátásról, a védőnői ellátásról, valamint a fogászati ellátásról.
5. Felek rögzítik, hogy az Ingatlan *az* **Egészségügyi Szolgálat** Alapító Okiratában felsorolt telephelye, melyben a II. kerületi Önkormányzat egészségügyi alapellátást, valamint járóbeteg szakellátást biztosít.
6. Felek rögzítik, hogy a II. kerületi Önkormányzat az Ingatlant 1993. év óta egészségügyi alapellátás, valamint járóbeteg szakellátás, nevezetesen felnőtt- és gyermek háziorvosi szolgálat, felnőtt fogászati ellátás, védőnői ellátás, neurológiai, reumatológiai, fizikoterápiás, fül-orr-gégészeti, gyógytorna, nőgyógyászati és szemészeti szakrendelés, valamint laboratórium céljára használja, ezért jelen Szerződés célja a II. kerületi Önkormányzat használati viszonyainak rendezése és egységes kezelése.
7. *Kölcsönvevő a jelen szerződés módosítását kezdeményezte a használatában álló Ingatlan alapellátás keretein túli, további egészségügyi célú használatának Kölcsönadó általi biztosítása céljából. Kölcsönadó hasznosítási lehetőséget nyújt a Kölcsönvevő megbízásából eljáró Közreműködő által az Ingatlan kötelező közfeladat ellátást szolgáló területeire, azonban kizárólag a közfeladat ellátást nem veszélyeztető módon, a közfeladatellátást szolgáló időtartamon kívüli időben végzett egyéb egészségügyi szolgáltatás (magánrendelés) céljára.*
8. *Felek megállapodnak, hogy a jelen szerződést a Ptk. 6:191. § (1) bekezdése és a jelen szerződés VI.4. pontja alapján közös megegyezéssel egységes szerkezetben az alábbiak szerint módosítják, akként, hogy a Haszonkölcsön Szerződés módosítása során kikerült vagy törölt részeket nem jelenítik meg az egységes szerkezetben, a Megállapodás kiegészítéseit, módosításait dőlt betűvel jelzik.*
9. **A SZERZŐDÉS TÁRGYA, SZERZŐDŐ FELEK**
   1. Felek megállapodnak abban, hogy a Kölcsönadó a jelen Szerződés aláírásával, a nemzeti vagyonról szóló 2011. évi CXCVI. törvény (a továbbiakban: **Nvtv.**) 11. § (13) bekezdése, valamint a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. rendelet (a továbbiakban: **Vagyonrendelet**) 45. § (9) bekezdése alapján ingyenesen a Kölcsönvevő használatába adja, Kölcsönvevő pedig használatba veszi az I.1. pontban nevesített Ingatlant, az egészségügyi alapellátásról szóló 2015. évi CXXIII. törvény 5. § (1) bekezdésében meghatározott közfeladatok ellátása, valamint az Mötv. 23. § (5) bekezdés 9. pont szerinti egészségügyi alapellátás, az egészséges életmód segítését célzó szolgáltatások ellátása céljára, közfeladatai ellátásához szükséges mértékben és időtartamára. A határozatlan időtartam mindaddig tart, amíg a Kölcsönvevő a jelen pontban meghatározott közfeladatok ellátására köteles, illetve azokat az Ingatlanban látja el.
10. *Felek tekintettel az Nvtv. 7. § (2) bekezdésében foglaltakra, - mely szerint a nemzeti vagyongazdálkodás feladata a nemzeti vagyon rendeltetésének megfelelő, ugyanakkor a mindenkori társadalmi szükségletek kielégítéséhez szükséges hatékony működtetése, használata és hasznosítása -, megállapodnak abban, hogy a jelen II.1. pontban rögzített közfeladat ellátást szolgáló időtartamon kívüli időben, az Ingatlanban lévő szabad (idő- és hely) kapacitások kihasználásával az egészségügyi alapellátáshoz kapcsolódó, de a Nemzeti Egészségbiztosítási Alapkezelő (a továbbiakban: NEAK) által nem finanszírozott egészségügyi szolgáltatásokat (a továbbiakban: magánrendelés) biztosítanak a lakosság igényeihez igazodóan az Ingatlan bérbe adása útján.*
11. *A szerződő felek a Kölcsönadó, a Kölcsönvevő, valamint a Közreműködő. Felek megállapítják, hogy a Közreműködő szerződéses részvétele azért szükséges, mert a Kölcsönvevő a jelen szerződésben foglalt egészségügyi közfeladatát a Közreműködőn, mint intézményén – és megbízottjaként - keresztül látja el. A Közreműködő által biztosított és felügyelt egészségügyi közfeladat ellátás körében történik az alapellátás, járóbeteg szakellátás, valamint a magánrendelésre vonatkozó bérleti igények egészségügyi szempontú elbírálása és annak folyamatos monitorozása, hogy az ellátott magánrendelés az engedélyezett szakmai tartalommal történjen.*
12. **A FELEK JOGAI ÉS KÖTELEZETTSÉGE**
13. Kölcsönvevő tudomásul veszi, hogy az Ingatlant *elsődlegesen* a Szerződés II.1. pontjában meghatározott kötelező feladatai ellátásának céljára*, valamint II.2. pontjában meghatározott hasznosítás gyakorlása útján a NEAK által nem finanszírozott, egészségügyi ellátás / magánrendelés céljára* használhatja, azt kizárólag az Egészségügyi Szolgálat, vagy annak jogutódjai, mint működtető és az üzemeltetési feladatokat ellátó költségvetési szerve, valamint a közfeladatok ellátása érdekében velük közvetlen vagy közvetett jogviszonyban álló természetes személyek, vagy – az Nvtv. 3. § (1) bekezdésének 1. pontjában meghatározott – átlátható szervezetek részére *a II.1. pontban megjelölt feladatellátás tekintetében* kizárólag ingyenesen, *a II.2. pont szerinti feladatellátás körében, bérleti díj* ellenében bocsáthatja rendelkezésre az Ingatlant, ezt meghaladóan további használatba, bérbe, albérletbe nem adhatja.
14. *Felek megállapodása alapján Kölcsönvevő közfeladat ellátó intézménye, az Egészségügyi Szolgálat útján látja el a II. 2. pont szerinti feladatellátás körében történő hasznosítást akképpen, hogy* 
    * + - 1. *a magánrendelések biztosítása nem veszélyeztetheti a közfeladat-ellátás jelen mértékét, illetve a jövőben szükséges további mértékét;*
          2. *a magánrendelést végző orvosokkal az egyes bérleti szerződéseket a Kölcsönvevő megbízásából az Egészségügyi Szolgálat köti meg a vonatkozó jogszabályi előírások és a Budapest Főváros Vagyonkezelő központ Zrt. által készített mindenkor aktuális értékbecslésben foglalt bérleti díj figyelembe vételével;*
          3. *a magánrendelésre megkötött bérleti szerződéseket Kölcsönadó részére a jelen Szerződés III.10-11. pontja szerinti tájékoztatással egy időben bemutatja és a beszedett bérleti díjjal évente elszámol;*

*(d) a III. 1. és jelen pontban rögzített ellenérték fejében történő tovàbbhasznosìtàs esetèn Felek a jelen szerződès keretèben Kölcsönvevő rèszére biztosìtott hasznàlatot bérleti jogviszonynak tekintik, melyre figyelemmel a Kölcsönvevő (illetve a nevében az Egészségügyi Szolgálat) által a 2. (b) alpont szerint megállapított bèrleti díjjal azonos mèrtèkű bérleti dìj kerül megàllapításra ès kiszàmlàzásra Fővárosi Önkormányzat részéről a Kölcsönvevő részére.*

1. A Kölcsönvevő a részére jelen Szerződéssel haszonkölcsönbe adott Ingatlant köteles rendeltetésszerűen, a szerződéses előírásoknak, a tulajdonosi rendelkezéseknek, valamint a II. fejezetben meghatározott céloknak megfelelően használni, és felelős minden olyan kárért, amely a rendeltetés- vagy szerződésellenes használat következménye. Kölcsönvevő köteles továbbá viselni az Ingatlan használatával, fenntartásával, üzemeltetésével kapcsolatosan felmerülő valamennyi költséget. Kölcsönvevő az I/5. pontban meghatározott közfeladatok ellátásában részt vevő, III.1. pontban jelölt személyek és szervezetek magatartásáért úgy felel, mintha az Ingatlant maga használta volna.
2. Felek megállapodnak abban, hogy a jelen Szerződéssel haszonkölcsönbe adott Ingatlanon szükséges felújítás, karbantartás és az állagmegóvás, valamint az ezekkel kapcsolatosan felmerülő valamennyi költség viselése Kölcsönvevő kötelezettsége. Kölcsönvevő köteles a tervezett felújítási munkák pontos leírásáról, ütemezéséről Kölcsönadót a munka megkezdése előtt tájékoztatni.
3. Amennyiben Kölcsönvevő a rendes gazdálkodás körét meghaladó munka, beruházás elvégzését tervezi, köteles azt Kölcsönadónak előzetesen írásban bejelenteni és a beruházásról Felek kötelesek külön írásbeli megállapodást kötni.
4. Kölcsönvevő kijelenti, hogy a haszonkölcsönbe vett Ingatlanon jelen Szerződés hatályba lépése előtt, illetve azt követően végzett értéknövelő beruházásának megtérítésére sem a haszonkölcsön időtartama alatt, sem annak megszűnését követően jogalap nélküli gazdagodás vagy bármely más jogcímen nem tart igényt. Kölcsönvevő tudomásul veszi továbbá, hogy általa az Ingatlanon végzett beruházása tulajdonjogi igényt nem keletkeztet, arra vonatkozóan tulajdonjogi igényt Kölcsönadóval szemben nem támaszthat. Az Ingatlan hasznai a Kölcsönadót illetik.
5. A Kölcsönvevő az Ingatlant a környezete szükségtelen zavarása nélkül köteles használni, ezzel összefüggésben kifejezetten tudomásul veszi, hogy amennyiben az Ingatlanon folytatott tevékenységével kapcsolatosan, illetőleg arra visszavezethetően bármely hatóság kifogást emel, ennek következményeit maga köteles viselni, ahogyan a tevékenysége során harmadik személyeknek okozott esetleges károkért is maga tartozik helytállni.
6. A Kölcsönvevő kifejezetten tudomásul veszi azt is, hogy a Kölcsönadó képviselője útján a Kölcsönvevő szükségtelen zavarása nélkül, a Kölcsönvevővel előzetesen egyeztetett időpontban jogosult ellenőrizni az Ingatlan állapotát, valamint azt, hogy a Kölcsönvevő az Ingatlant rendeltetésszerűen, a jelen Szerződés rendelkezéseinek megfelelően használja-e.
7. A Kölcsönvevő köteles a Kölcsönadót az Ingatlant fenyegető veszélyről és az abban esetlegesen beállott kárról haladéktalanul értesíteni, továbbá köteles tűrni, hogy a Kölcsönadó megbízottja a veszély elhárítása, illetőleg a kár következményeinek megszüntetése céljából a szükséges intézkedéseket megtegye, amennyiben a Kölcsönvevő ezt a kötelezettségét megszegi, az ebből eredő károkért korlátlanul felel a Kölcsönadóval szemben.
8. A Kölcsönvevő az Nvtv. 11. § (11) bekezdésének a) pontjára figyelemmel, a jelen Szerződés aláírásával kötelezettséget vállal arra, hogy a Kölcsönadó részéről az Ingatlan tekintetében az államháztatás számviteléről szóló 4/2013 (I.11.) Korm. rendelet 22. §-ában foglalt, a mérleg alátámasztásához szükséges leltár, illetve a 30. §-ában foglalt önkormányzati vagyonkimutatás kötelezettség teljesítéséhez szükséges adatszolgáltatást a jelen Szerződés fennállása alatt folyamatosan, maradéktalanul teljesíti, az Nvtv. 11. § (11) bek. a)-b) pontjaiban foglaltaknak megfelelően az Ingatlan használatáról minden tárgyévet követő év április hó 30. napjáig Kölcsönadót írásban tájékoztatja.
9. Kölcsönvevő az Nvtv. 11. § (11) bekezdésének c) pontja alapján kötelezettséget vállal továbbá arra is, hogy a jelen szerződéssel haszonkölcsönbe vett Ingatlan használatában az II.1. pontban meghatározott közfeladat ellátása érdekében vele közvetlen vagy közvetett jogviszonyban álló természetes személyek, vagy az Nvtv. 3. § (1) bekezdésének 1. pontjában meghatározott átlátható szervezetek vesznek részt.
10. Kölcsönadó kijelenti, hogy az I.1. pontban részletesen körülírt Ingatlan szerzésével, illetve alkotórészeivel kapcsolatosan levonási jog nem illette meg, így az általános forgalmi adóról szóló 2007. évi CXXVII. törvény 14. § (1) bekezdésében foglalt feltételek hiányában jelen ügylet során egyik felet sem terheli Áfa fizetési kötelezettség. Felek kifejezetten megállapodnak azonban abban, hogy amennyiben Kölcsönadót a jelen szerződésben foglalt haszonkölcsönbe adással összefüggésben a szerződés aláírását követően forgalmi adó levonási jog illeti meg, Kölcsönvevő vállalja a haszonkölcsönbe vett Ingatlanrész piaci alapon számított és mindkét fél által elfogadott bérleti díjának megfelelő összegre eső Áfa megfizetését.
11. **BIRTOKÁTRUHÁZÁS**
12. Felek megállapítják, hogy a jelen Szerződés tárgyát képező Ingatlan vonatkozásában a birtokátruházás a jelen Szerződés megkötésével a Polgári Törvénykönyvről szóló 2013. évi V. törvény (továbbiakban: **Ptk.**) 5:3. § (2) bekezdés a) pontja alapján megvalósul, tekintettel arra, hogy a Kölcsönvevő az Ingatlant jelenleg is birtokában tartja, abban a fenntartásában lévő Egészségügyi Szolgálat, és a Kölcsönvevővel egészségügyi feladat-ellátási szerződést, valamint az Egészségügyi Szolgálattal szolgáltatási szerződést, megállapodást kötött természetes személyek, valamint átlátható szervezetek útján lát el közfeladatot, az Ingatlan jelenleg is az Egészségügyi Szolgálat, valamint egyes közreműködők bejegyzett telephelye.
13. Kölcsönvevő kijelenti, hogy az Ingatlan tulajdonságait, műszaki adottságait és állapotát ismeri, azzal kapcsolatban Kölcsönadóval szemben igényt nem érvényesíthet, tekintettel arra, hogy az Ingatlan tulajdonjogának Kölcsönadó általi megszerzését megelőző időpont óta az Ingatlant folyamatosan használja és birtokában tartja.
14. **A SZERZŐDÉS HATÁLYA ÉS MEGSZŰNÉSE**
15. A jelen Szerződés annak mindkét fél általi aláírása napján lép hatályba azzal, hogy amennyiben a Felek általi aláírásra különböző időpontban kerül sor, úgy a hatályba lépés tekintetében a későbbi aláírás dátuma az irányadó.
16. Felek megállapítják, hogy a Kölcsönvevő jelen Szerződés II.1. pontjában meghatározott közfeladatának megszűnésével egyidejűleg jelen Szerződés megszűnik.
17. Felek megállapodnak abban, hogy a jelen Szerződést a másik félhez címzett, igazolt módon eljuttatott egyoldalú írásbeli nyilatkozattal 90 napos felmondási idővel felmondhatják (rendes felmondás).
18. Kölcsönvevő *és Közreműködő* kijelenti, hogy tudomása van arról, hogy amennyiben az Ingatlan használatában résztvevő, vele közvetlen vagy közvetett jogviszonyban álló szervezet a szerződés megkötését követően beállott bármely körülmény folytán már nem minősül átlátható szervezetnek, Kölcsönadó az Nvtv. 11. § (12) bekezdése alapján a jelen haszonkölcsön szerződést kártalanítás nélkül, azonnali hatállyal felmondhatja.
19. Kölcsönvevő az Ingatlanon kizárólag az II.1. pontban meghatározott közfeladatai ellátására irányuló tevékenységet jogosult folytatni, azzal, hogy az ettől való eltérés esetén a Kölcsönadónak jogában áll a jelen Szerződést azonnali hatállyal felmondani. Kölcsönadó a jelen szerződést a Kölcsönvevőhöz intézett egyoldalú nyilatkozattal kártalanítás nélkül, azonnali hatállyal felmondhatja akkor is, ha Kölcsönvevő a Szerződésben, illetve jogszabályban előírt tájékoztatási, beszámolási, nyilvántartási, adatszolgáltatási vagy egyéb lényeges kötelezettségét nem, vagy nem határidőben teljesíti, és azt felszólításra a megadott határidőben sem pótolja.
20. Kölcsönvevő a jelen Szerződés bármely okból történő megszűnése esetén az Ingatlant a megszűnés időpontjában a közüzemi mérőóra állásokat is rögzítő átadás-átvételi jegyzőkönyvvel köteles a megszűnés időpontját követő 90 napon belül Kölcsönadó birtokába rendeltetésszerű használatra alkalmas állapotban visszaadni, jogosult azonban elvinni mindazon, a tulajdonát képező berendezési- és felszerelési tárgyakat, ingóságokat, amelyek állagsérelem nélkül eltávolíthatók.
21. **EGYÉB RENDELKEZÉSEK**
22. Felek úgy rendelkeznek, hogy az egymás irányában a jelen Szerződés alapján, illetve azzal összefüggésben teljesítendő közléseiket, illetőleg értesítéseiket minden esetben írásban, e-mail, telefax üzenet, avagy ajánlott tértivevényes levél formájában, utóbb igazolható módon kötelesek teljesíteni. Az előbbiek szerinti közlések alapjául szolgáló adatok megváltozásáról az érintett fél a másik felet haladéktalanul köteles megfelelően értesíteni, azzal, hogy az értesítés elmaradása esetén az ebből eredő esetleges károkért a felelősséget viselni köteles.
23. A Felek kapcsolattartói:

Kölcsönadó részéről: Vagyongazdálkodási Főosztály mindenkori vezetője, jelen szerződés aláírásának napján dr. Lőrincz Valéria főosztályvezető

telefon: +36 1 327 1116

e-mail: [LorinczV@Budapest.hu](mailto:LorinczV@Budapest.hu)

Kölcsönvevő részéről: Vagyonhasznosítási és Ingatlan-nyilvántartási *Osztály* mindenkori vezetője, jelen Szerződés aláírásának napján *Toók Gabriella osztályvezető*

Telefon: +36 1 346 5466

e-mail: *took.gabriella*@masodikkerulet.hu

*Közreműködő részéről: Polák László főigazgató főorvos*

*Telefon: +36 70 333 8969*

*e-mail:* [*lpolak@kapas.hu*](mailto:lpolak@kapas.hu)

1. Kölcsönvevő *és Közreműködő* kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontjának a) alpontja alapján átlátható szervezetnek minősül, Kölcsönadóval szemben 3 hónapnál régebben lejárt tartozása nem áll fenn.
2. Jelen Szerződés módosítására csak írásban kerülhet sor. Felek kijelentik, hogy a kapcsolattartók adataiban bekövetkezett változás nem minősül a Szerződés módosításának.
3. A Ptk. 6:87. § (1) bekezdésének megfelelően jelen Szerződés a Felek közötti megállapodás valamennyi feltételét tartalmazza.
4. Felek megállapodnak, hogy jelen Szerződéssel kapcsolatos bármely vitát elsősorban békés úton kívánják rendezni. Ennek eredménytelensége esetén Szerződő Felek alávetik magukat a hatáskörrel és illetékességgel rendelkező bíróságnak.
5. Jelen Szerződés adattartalma az információs önrendelkezési jogról és információszabadságról szóló 2011. évi CXII. törvényben foglaltak szerint közérdekű adatnak minősül.
6. Jelen Szerződés a Fővárosi Közgyűlés 1044/2017. (VI.21.) számú, valamint Budapest Főváros II. Kerület Önkormányzat Képviselő-testületének 168/2017. (VI.27.) *számú, valamint a Fővárosi Közgyűlés …./2022. (…...) számú, valamint Budapest Főváros II. Kerület Önkormányzat Képviselő-testületének …./2022. (X.27.) számú* határozat*ai*n alapul.
7. A jelen Szerződésben nem szabályozott kérdésekben a Ptk. és az Nvtv. vonatkozó rendelkezései az irányadók.

Jelen Szerződés *hat* oldalból áll és nyolc, szó szerint mindenben megegyező eredeti példányban készült, melyet Felek képviselői – mint akaratukkal mindenben megegyezőt – elolvasás és értelmezés után, saját kezűleg, jóváhagyólag aláírták.

Budapest, *2022.* ……………………….. Budapest*, 2022*. ………………………..

|  |  |  |
| --- | --- | --- |
| *………………………………………*  ***Budapest Főváros Önkormányzata Karácsony Gergely főpolgármester hatáskörében eljárva***  *Kiss Ambrus főpolgármester-helyettes*  *Haszonkölcsönbe adó* |  | *………………………………………..*  ***Budapest Főváros II. Kerület Önkormányzata***  *Örsi Gergely polgármester*  *Haszonkölcsönbe vevő* |
| *Pénzügyi ellenjegyzést végezte:*  *Budapest, 2022. …………. hó … nap*  *…………………………………….*  *Berente Katalin*  *gazdasági igazgató* |  | *Pénzügyi ellenjegyzést végezte:*  *Budapest, 2022. ………………………*  *…………………………………*  *Annus Béláné igazgató*  *Gazdasági Igazgatóság*  *Pénzügyi ellenjegyző:*  *Budapest, 2022………………..* |

*………………………………………. ………………………………………*

***Budapest Főváros II. Kerületi Önkormányzat*** *Tóth Erika Magdolna*

***Egészségügyi Szolgálata*** *gazdasági igazgató*

*dr. Polák László főigazgató főorvos*

*Közreműködő*